بالتعاون نكدر نخلي السلام يصير بكل مكان
اسمي نور، عمري ٢٠ سنة
جنت اسمع بالمهرجان بس مجنت اروح
في السنة السابقة رحت وشفت الروح الموجودة بالمتطوعين, الابتسامة الي متفارك وجوههم, حسيت بفرحتهم من ديشوفون المهرجان شلون نجح، وفعلاً ممكن بأيدهم يتحقق السلام، حسيت ان مكاني وياهم وحبيت اقدم شي يفيد المجتمع وكلت بيني وبين نفسي هذا المهرجان بعد ما اجي كضيفة لازم اكون متطوعة وياهم, وفعلا تطوعت
مع ان هوايتي التصوير وشغلي بالديكور بس فريق التشريفات ترك فد بصمة كلش حلوة في بالي ودائماً اتذكر ترحيبهم بية وبكل الضيوف فحبيت اكون وحدة منهم لذلك انضميت لفريق التشريفات
هدفي ان اشارك بشي يفيد مجتمعنا لان مجتمعنا محتاج وگفتنا و شعور حلو من تحس ان انت سبب في بسمة احد او ضحكة احد ،تحس بالفخر من انت تكون مساهم بشي ممكن يطورنا ويقدم مجتمعنا للافضل
الشباب والبنات عدهم طاقات كلش كبيرة من كل النواحي وماكو احلى من ان نوجه هالطاقات لشي ممكن يفيد بلدنا حتى يكون فعلاً بلد السلام
IQPeace Media Team 2018